**נספח ג ביטוח**

1. מבלי לגרוע מאחריות הספק על פי הסכם זה או על פי כל דין, על הספק לערוך ולקיים, על חשבון הספק, למשך כל תקופת ההסכם ולעניין ביטוח אחריות מקצועית למשך 3 שנים נוספות לאחר תום תקופת ההסכם, את הביטוחים המפורטים באישור עריכת הביטוח המצורף להסכם זה **כנספח ג'1**, והמהווה חלק בלתי נפרד ממנו (להלן: **"ביטוחי הספק"** ו**"אישור עריכת הביטוח"**, לפי העניין), אצל חברת ביטוח מורשית כדין בישראל.
2. חבות מעבידים- מוסכם כי ככל ולא מועסקים עובדים על ידי הספק, ניתן יהיה למחוק סעיף ביטוח "חבות מעבידים" מתוך אישור הביטוח החתום על ידי המבטחים.
3. ביטוח אחריות מקצועית- מוסכם כי ככל והפוליסה לא נערכת על ידי הספק, על הספק לבטל חריג אחריות מקצועית לעניין נזקי גוף ורכוש, בביטוח אחריות כלפי צד שלישי.
4. נוסחי הפוליסות- על הספק לוודא כי חריג "רשלנות רבתי" יבוטל בכל ביטוחי הספק (אין באמור כדי לגרוע מזכויות המבטחים על פי הדין).
5. ללא צורך בכל דרישה מצד המזמין, על הספק להמציא לידי המזמין, לפני תחילת מתן השירותים וכתנאי מוקדם להתקשרות או לכל תשלום על חשבון התמורה, את אישור עריכת הביטוח, כשהוא חתום בידי המבטח. כמו כן, מיד בתום תקופת הביטוח, על הספק להמציא לידי המזמין אישור עריכת ביטוח מעודכן, בגין חידוש תוקף ביטוחי הספק לתקופת ביטוח נוספת, ומדי תקופת ביטוח, כל עוד הסכם זה בתוקף ו/או לתקופה נוספת כמפורט בסעיף 1 לעיל.

בכל פעם שמבטח הספק יודיע למזמין, כי מי מביטוחי הספק עומד להיות מבוטל או עומד לחול בו שינוי לרעה, כאמור בסיפא לאישור עריכת הביטוח, על הספק לערוך את אותו הביטוח מחדש ולהמציא אישור עריכת ביטוח חדש, לפני מועד הביטול או השינוי לרעה בביטוח כאמור.

1. מובהר כי גבולות האחריות הנדרשים במסגרת ביטוחי הספק הינם בבחינת דרישה מזערית, המוטלת על הספק, שאין בה כדי לגרוע מכל התחייבות של הספק לפי ההסכם ו/או על פי כל דין, ואין בה כדי לשחרר את הספק ממלוא החבות על פי הסכם זה ו/או על פי דין, ולספק לא תהיה כל טענה כלפי המזמין או מי מטעם המזמין, בכל הקשור לגבולות האחריות כאמור.
2. למזמין תהא הזכות, אך לא החובה, לבדוק את אישור עריכת הביטוח, שיומצא על ידי הספק כאמור לעיל, ועל הספק לבצע כל שינוי, תיקון, התאמה או הרחבה, שיידרשו על מנת להתאים את ביטוחי הספק להתחייבויות הספק על פי הסכם זה.
3. מוצהר ומוסכם כי זכויות המזמין לעריכת הבדיקה ולדרישת השינויים כמפורט לעיל, אינן מטילות על המזמין או על מי מטעם המזמין כל חובה או כל אחריות שהיא לגבי ביטוחי הספק, טיבם, היקפם, ותוקפם, או לגבי העדרם, ואין בהן כדי לגרוע מכל חובה שהיא, המוטלת על הספק על פי הסכם זה או על פי כל דין, וזאת בין אם נדרשה עריכת שינויים כמפורט לעיל ובין אם לאו, בין אם נבדק אישור עריכת הביטוח ובין אם לאו.
4. הספק פוטר את המזמין ואת הבאים מטעם המזמין מאחריות לכל אובדן או נזק לרכוש או ציוד כלשהו, המובא על ידי הספק או מי מטעם הספק לחצרי המזמין ו/או המשמש לצורך מתן השירותים (לרבות כלי רכב וצמ"ה), ולא תהיה לספק כל טענה, דרישה או תביעה כלפי הנזכרים לעיל בגין אובדן ו/או נזק כאמור, ובלבד שהפטור כאמור לא יחול כלפי מי שגרם לנזק בזדון.
5. בנוסף, על הספק לערוך את הביטוחים הבאים, בעצמו או באמצעות הבאים מטעמו: ביטוח חובה כנדרש על פי דין בגין פגיעה גופנית עקב השימוש בכלי רכב, ביטוח אחריות בגין רכוש של צד שלישי עקב השימוש בכלי רכב עד לסך 400,000 ₪ בגין נזק אחד, ביטוח "מקיף" לכלי הרכב וביטוח במתכונת "כל הסיכונים" לעניין ציוד מכני הנדסי.

על אף האמור לעיל, לספק הזכות, שלא לערוך את ביטוחי הרכוש (למעט ביטוח אחריות צד שלישי) המפורטים בסעיף זה, במלואם או בחלקם, אך הפטור המפורט בסעיף 6 לעיל יחול, כאילו נערכו הביטוחים האמורים במלואם.

1. בכל ביטוח רכוש שייערך על ידי הספק, ייכלל סעיף בדבר ויתור המבטח על זכות התחלוף כלפי המזמין וכלפי הבאים מטעם המזמין; הוויתור על זכות התחלוף כאמור לא יחול לטובת אדם שגרם לנזק בזדון.
2. מבלי לגרוע מכל הוראה מהוראות הסכם זה לעניין הסבת ההסכם, ובמקרה בו השירותים או חלק מהם יינתנו על ידי קבלני משנה מטעם הספק, על הספק לדאוג כי בידי קבלני המשנה פוליסות ביטוח נאותות בהתאם לאופי והיקף ההתקשרות עמם.

מובהר בזאת, כי על הספק מוטלת האחריות כלפי המזמין ביחס לשירותים במלואם, לרבות שירותים שניתנו או אמורים היו להינתן על ידי קבלני משנה .

1. **נספח הביטוח הינו מעיקרי ההסכם והפרתו מהווה הפרה של ההסכם.** על אף האמור לעיל, אי המצאת אישור עריכת הביטוח במועד לא תהווה הפרה יסודית, אלא אם חלפו 10 ימים ממועד בקשת המזמין מאת הספק בכתב, להמצאת אישור עריכת הביטוח כאמור.

**נספח ג1- אישור ביטוחי הספק**

| אישור קיום ביטוחים | | | | | | | תאריך הנפקת האישור (DD/MM/YYYY) | |
| --- | --- | --- | --- | --- | --- | --- | --- | --- |
| אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור. | | | | | | | | |
| מבקש האישור הראשי\* | גורמים נוספים הקשורים למבקש האישור וייחשבו כמבקש האישור\* | | המבוטח/המועמד לביטוח\*\* | | אופי העסקה והעיסוק המבוטח\* | | מעמד מבקש האישור\* | |
| שם: החברה העירונית אריאללתרבות, חברה, חינוך, רווחה ספורט ואומנויות בע"מ ו/או אריאל –חברה עירונית לניהול קריית ספורט, תרבות, ופנאי בירושלים בע"מ ו/או עיריית ירושלים ו/או תאגידים עירוניים נוספים | שם:  חברות האם ו/או חברות בנות ו/או חברות קשורות | | שם: | | **אופי העסקה:**  **נדל"ן**  **שירותים**  **אספקת מוצרים**  **אחר: הפקה טכנית, ניהול ופיקוח על אירועי בריכת הסולטן**  **העיסוק המבוטח:**  **\_\_\_\_\_\_\_\_\_\_\_\_\_\_\_\_\_** | | **משכיר**  **שוכר**  **זכיין**  **קבלני משנה**  **מזמין שירותים**  **מזמין מוצרים**  **אחר: \_\_\_\_\_\_** | |
| ת.ז./ח.פ.  514970185  513184713  500230008 | ת.ז./ח.פ. | | ת.ז./ח.פ. | |  | |  | |
| מען: בנבנישתי 1 ירושלים | מען | | מען | |  | |  | |
|  | תיאור הקשר למבקש האישור הראשי: חברה אם ו/או בת ו/או אחות ו/או קשורה ו/או שלובה ו/או חלק מקבוצה. | |  | |  | |  | |
| **כיסויים** |  | |  | |  | |  | |
| סוג הביטוח  חלוקה לפי גבולות אחריות או סכומי ביטוח | מספר הפוליסה  \*\*\* | נוסח ומהדורת הפוליסה\*\*\* | תאריך תחילה  (ניתן להזין תאריך רטרואקטיבי) | תאריך סיום  (ניתן להזין תאריך רטרואקטיבי) | גבול אחריות לכלל פעילות המבוטח/ סכום ביטוח  **לתקופה / למקרה** | השתתפות עצמית  (אין חובה להציג נתון זה) | מטבע | כיסויים נוספים בתוקף וביטול חריגים \*\*\*\* |
| צד ג' |  |  |  |  | 2,000,000 |  | ₪ | 302 – אחריות צולבת  309 – ויתור על תחלוף לטובת מבקש האישור  315 – כיסוי לתביעות מל"ל  321 - מבוטח נוסף בגין מעשי ומחדלי המבוטח  328 – ראשוניות  322 - מבקש האישור מוגדר כצד ג' בפרק זה  307-קבלנים וקבלני משנה |
| אחריות מעבידים |  |  |  |  | 20,000,000 |  | ₪ | 309 – ויתור על תחלוף לטובת מבקש האישור  319 – מבוטח נוסף – היה וייחשב מעבידו של מי מעובדי המבוטח  328 – ראשוניות |
| אחריות מקצועית |  |  |  |  | 1,000,000 |  | ₪ | 309 – ויתור על תחלוף לטובת מבקש האישור  302 – אחריות צולבת  321 - מבוטח נוסף בגין מעשי ומחדלי המבוטח  325 – מרמה ואי יושר עובדים  327 – עיכוב/ שיהוי  328– ראשוניות  332 – תקופת גילוי (6 חודשים)  301 – אובדן מסמכים  303 – דיבה, השמצה והוצאת לשון הרע  326 – פגיעה בפרטיות |
| פוליסה אחרת |  |  |  |  |  |  |  |  |
| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון**.** ניתן להציג בנוסף גם המלל המוצג לצד הקוד ברשימה הסגורה**)\*:** | | | | | | | | |
| **026-הפקות אירועים**  **086-תכנון, פיקוח ובקרה** | | | | | | | | |
| ביטול / שינוי פוליסה  **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול** | | | | | | | | |
| **תוקף אישור על הסכמה לעריכת ביטוח בלבד\*\***  תאריך תום תקופת האישור על הסכמה לעריכת ביטוח (DD/MM/YYYY)\*\* | | | | | | | | |
| חתימת האישור  **המבטח:** | | | | | | | | |